cyanic-selkie/wikianc huggingface dataset:
Arktis
Kasvillisuusvyöhykkeet
thumb|[[Alaskan tundran kasvillisuutta kesäaikaan.]] Arktiksen eteläpuolella suuria alueita peittää pohjoinen havumetsävyöhyke, joskin joissain Arktiksen rajauksissa havumetsävyöhyke määritellään kuuluvaksi subarktiseen alueeseen. Havumetsän pohjoispuolella alkaa puuton tundra, jonka alla maa on ikiroudassa. Järviä ja soita on runsaasti. Tundran pohjoispuolella on kuivaa ja karua kylmyysaavikkoa, johon kuuluvat monet Pohjoisen jäämeren saaret sekä pieniä osia mantereesta.
Eliöstö
Kylmyys ja valon määrän suuri vaihtelu ovat arktisen alueen luonnon perustekijöitä. Alueella asuvat ja osan vuodesta oleskelevat ihmiset, eläimet ja kasvit ovat sopeutuneet tavalla tai toisella kylmään. Kasvimaailma on lepotilassa kylmimmän ja pimeän vuodenajan. Biologinen toiminta on hidasta tai pysähdyksissä kesän tehokasta jaksoa lukuun ottamatta.
Kasvit ovat sopeutuneet ympäristöön, jota määrittävät:
Eläimistä muuttolinnut lentävät talveksi etelään. Nisäkkäillä on paksu rasvakerros ja karvapeite kylmää vastaan. Jotkin nisäkkäät vaipuvat talviuneen.
Arktisella alueella kasvaa noin 2 200 putkilokasvilajia, mikä on alle yksi prosentti kaikista tunnetuista putkilokasvilajeista. Niistä 106 kasvaa ainoastaan arktisella alueella.
thumb|[[Jääkarhu on Arktiksen ravintoketjun huipulla.]] Arktisella alueella elää noin 22 000 – 31 000 jääkarhua. Muita nisäkkäitä ovat esimerkiksi naali, mursu, maitovalas, grönlanninvalas ja sarvivalas.
Arktisella alueella puurajan yläpuolella pesii noin 250 lintulajia. Kylmään ilmastoon hyvin sopeutunut tunturipöllö pesii koko arktisella alueella. Lunni on arktinen merilintu.
Vertaimevät hyönteiset kuten hyttyset ovat erittäin monilukuisia, ja ne vaivaavat ankarasti nisäkkäitä ja lintuja. Myös muita hyönteisiä esiintyy, kuten kärpäsiä, perhosia ja kimalaisia.
Luonnonsuojelualueet
Arktisella alueella luonnonsuojelualueet kattavat noin 14 prosenttia alueen kokonaisalasta (2 milj. km²) (Conservation of Arctic Flora and Fauna 1996) ja Lapin maakunnan pinta-alasta noin 30 prosenttia (noin 35 000 km²) kuuluu jonkinasteisen suojelun piiriin.
Asukkaat ja kulttuuri
thumb|Arktiksen rannikkojen asutuskeskukset. Arktisella alueella asuu yhteensä noin neljä miljoonaa ihmistä, joista kaksi kolmasosaa taajamissa ja kaupungeissa. Ihmisiä asuu kahdeksan valtion alueella: Kanadassa, Yhdysvalloissa, Venäjällä, Suomessa, Ruotsissa, Norjassa, Islannissa ja Tanskalle kuuluvassa Grönlannissa. Suurin kaupunki on Venäjän Murmansk. Erityisen harvaan asuttuja alueita ovat etenkin Kanadan ja Venäjän pohjoisosat sekä Grönlanti.
Kaikista alueen asukkaista alkuperäiskansoihin kuuluu yksi kymmenesosa vuoden 2015 arvion mukaan. Alkuperäisväestön osuus vaihtelee alueittain muutamasta prosentista lähes sataan prosenttiin. Esimerkiksi Alaskassa alkuperäisväestöä on noin 15 prosenttia koko väestöstä ja Kanadan arktisella alueella osuus on hiukan yli 50 prosenttia.
Alkuperäiskansoja ovat lännestä itään lukien Pohjois-Euroopassa saamelaiset, Venäjällä komit, nenetsit, hantit, mansit, nganasanit, dolgaanit, evenkit, jakuutit, eveenit ja tšuktšit, Alaskassa aleutit, jupikit ja inuitit (iñupiat), Kanadassa inuitit (inuvialuit) ja Grönlannissa inuitit (kalaallit). Eskimokieliä puhuvia inuiteja ja jupikeja kutsutaan yhteisnimityksellä eskimot.
Joillain alueilla perinteiset elintavat ovat yhä arkipäivää, ja ruoka ja muut tarpeet hankitaan luonnosta. Toisilla seuduilla elämäntapa muistuttaa yhä enemmän muuta länsimaista elämää: ravinto hankitaan kaupasta, viihteeksi käyvät videot, eikä luonnonvarojen hyödyntäminen ole yhtä kestävällä pohjalla kuin aiemmin.
Resurssit ja merkitys
Arktisilta meriltä pyydetään 28 prosenttia maailman kaupallisesta kalansaaliista. Alueella on neljännes maailman öljy- ja kaasuvaroista. Arktisella ympäristöllä on maailmanlaajuista merkitystä, koska alueen ilmastolla on ilma- ja merivirtojen kautta vaikutusta koko maapallon ilmastoon. Elämälle välttämättömän makeanveden varannoista suurin osa on sitoutuneena jäätiköiksi napa-alueille.
Uhkat
Yhdentyvä maailmantalous, ilmastonmuutos sekä saastuminen aiheuttavat uhkia arktiselle alueelle. Toisaalta taloudellinen kehitys avaa uusia mahdollisuuksia alueen asukkaille.
Tutkijat varoittavat öljy- ja kaasutuotannon saastuttamisriskistä arktisilla alueilla. Öljy- ja kaasutuotanto vaurioittaa maanpintaa ja pirstoo luontotyyppejä, ja öljypäästöt likaavat eliöstöä ja rannikoita.
Arktisella alueella eloperäisen aineksen hajoaminen on hyvin hidasta, ja siksi esimerkiksi maaperän rikkoutumisen jäljet näkyvät maastossa pitkään. Ihmiset tuomat ja hylkäämät rakenteet ja jätteet säilyvät maisemassa vuosikymmeniä ellei vuosisatoja. Kokonaan toisen mittakaavan muutoksista on kyse puhuttaessa ilman lämpenemisestä, ikiroudan sulamisesta, jäätikköjen koon muutoksista, UV-säteilyn lisääntymisestä tai otsonikadosta.
Ihmistoiminta on vaikuttanut arktiseen luontoon aikaisempinakin vuosisatoina merkittävästi esimerkiksi tuhoamalla puustoa äärialueilta, joissa uusiutuminen on hidasta tai sitä ei tapahdu. Ylikalastus ja -metsästys tuhosivat tai melkein tuhosivat sukupuuttoon monia lajeja jo satoja vuosia sitten. Kaivostoiminta on jättänyt hyvin hitaasti häviäviä jälkiä pohjoiseen luontoon. Hylätyt tukikohdat näkyvät maisemassa pitkään, koska hajotustoiminta on niin hidasta eikä rakenteita ole useinkaan vaivauduttu korjaamaan pois. Ihmiset tuomat ja hylkäämät rakenteet ja jätteet säilyvät maisemassa vuosikymmeniä ellei vuosisatoja. Alkuperäisasukkaat ovat usein eläneet pienemmissä yhteisöissä, eivätkä haitalliset vaikutukset ympäristöön ole olleet niin laajoja. Alkuperäisasukkaat ovat myös olleet riippuvaisia esimerkiksi saaliista ravintona – ei ole esimerkiksi ollut varaa metsästää vain turkisten vuoksi.
Nykyisin ympäristöä uhkaavat tekijät ovat muuttuneet yhä laaja-alaisemmiksi. Arktinen alue on mukana maapallon ilman ja veden kierroissa. Ihmisen aikaansaamia ympäristömyrkkyjä tavataan arktisen alueen perukoilta ja ilmastonmuutos vaikuttaa merkittävästi näiden alueiden kiertokulkuihin. Esimerkiksi ilmaston lämpenemisen myötä mahdollisesti sulava ikirouta vapauttaisi ilmakehään pois kierrosta ollutta hiilidioksidia, mikä edelleen saattaisi lisätä lämpenemistä. Juuri äärialueilla myös tutkitaan jäätiköiden koon muuttumisen vaikutuksia ilmastoon ja yritetään arvioida tulevaisuuden malleja, muun muassa ympäristömuutosten suuntaa ja vakavuutta.
Siemenvaippa
Siemenvaippa eli arillus on siementä ympäröivä mehevä lisäke, jollaisia tavataan joillain kasvilajeilla. Esimerkiksi marjakuusilla siemeniä suojaavat tavallisten käpyjen sijasta kirkkaanpunaiset siemenvaipat. Siemenvaipan tarkoituksena on edistää siemenen leviämistä. Eräillä kasveilla siemenvaippa on ihmisravinnoksi kelpaava. Näistä hyötykasveja ovat esimerkiksi litsi ja rambutaani, joiden syötävät "hedelmät" ovat siemenvaippoja sekä muskottipuu, jonka siemenvaippaa ("muskottikukkaa") käytetään mausteena.
Jääkiekon 3. divisioonan maailmanmestaruuskilpailut 2019
'''Jääkiekon 3. divisioonan maailmanmestaruuskilpailut 2019''' käytiin Sofiassa, Bulgariassa.
Hurrikaani Audrey
Hurrikaani Audrey saavutti tunnetuista Atlantin hurrikaaneista aikaisimmin luokan 4 Saffirin-Simpsonin asteikolla, minkä lisäksi se oli voimakkain ennen elokuuta muodostunut myrsky. Hurrikaani Dennis rikkoi jälkimmäisen ennätyksen melkein 50 vuotta myöhemmin.
Audrey oli vuoden 1957 hurrikaanikauden ensimmäinen voimakas hurrikaani. Se aiheutti arviolta 150 miljoonan dollarin vahingot ja 371 kuolonuhria Cameronin lähistöllä ja 19 muilla alueilla. Ihmishenkiä menetettiin eniten sitten vuoden 1938 hirmumyrskyn. . Kanadassa se surmasi 15 ihmistä
Seututie 694
pienoiskuva|Seututie 694 lähtee Seinäjoelta etelään. Seututie 694 eli Törnäväntie/Seinäjoentie on Virroilta Seinäjoelle kulkeva maantie. Seututie 694 kuuluu sekä Pirkanmaan että Etelä-Pohjanmaan ELY-keskuksen alueeseen. Pohjoisessa seututie 694 yhdistyy seututiehen 701. Eteläpäässä Virroilla tie yhdistyy valtatiehen 23.
Whitfield
Whitfield on sukunimi, joka on muun muassa seuraavilla henkilöillä:
Cadwell Park
53.30889°N, -0.06306°W
thumb|right|250px|Chris Curve -mutka Cadwell Park on moottorirata Lincolnshiressa, Englannissa. Se on perustettu vuonna 1934. Rataa pidetään liian kapeana huippuluokan autokilpailuille. Cadwell Parkia käyttävät niin autot kuin moottoripyörätkin. Nykyinen rata sai muotonsa vuonna 1962, kun se seuraavana toukokuuna isännöi Britannian Formula 3 -kilpailua.
Cadwell Parkia kutsutaan usein mini-Nürburgringiksi. Radan omistaa entisen Formula 1 -kuljettajan, Jonathan Palmerin, Motorsport Vision -yhtiö.
Kokkari
Kokkari oli kylä Korpiselän kunnan keskiosassa Raja-Karjalassa Viipurin läänissä Suomen Neuvostoliitolle luovuttamalla alueella. Kokkarin kyläkeskus sijaitsi Korpiselän kirkonkylästä Suojärvelle johtavan maantien varrella noin 15 kilometriä kirkonkylästä itään. Kokkarin naapurikyliä olivat lännessä Tšokki, pohjoisessa Tšikki, idässä Tolvajärvi ja etelässä Kilpijärvi. Kokkarin kylän itäpuolelta virtaa Volgajoki ja länsipuolelta Kilpijärvien laskujoki, jotka molemmat kuuluvat Vuoksen vesistön Pielisen reitin latvaosiin.
Kokkarissa sijaitsi yksi Korpiselän ortodoksisen seurakunnan tsasounista. Kokkarin tsasouna oli pyhitetty Jumalanäidin kuolonuneen nukkumisen muistolle. Tämä vaatimaton hirsirakennus vaurioitui talvisodassa ja on sittemmin tuhoutunut. Kokkarilla ja läheisellä Tšokin kylällä oli yhteinen hautausmaa.
Kokkarin kansakoulu aloitti toimintansa vuonna 1916 ja se toimi aluksi kunnan ostamassa maalaistalossa, kunnes oma koulutalo valmistui vuonna 1925.
Kokkarin ja Tšokin yhteinen maamiesseura perustettiin vuonna 1922. Oma seurojentalo valmistui vuonna 1936 ja sen rakennustarpeet lahjoitti Aunuksen Puuliike Oy. Talvisodan jälkeen talo jäi Neuvostoliiton puolelle ja kun Suomi valtasi kylän takaisin 1941, totesivat kyläläiset talon olevan huonossa kunnossa. Talon korjaustyöt valmistuivat juuri ennen uutta evakkotaivalta 1944.
Historia
Vanhin kirjallinen tieto Kokkarista on vuodelta 1500 olevasta Novgorodin Vatjan viidenneksen verokirjassa, jolloin Kokkarin kylässä mainitaan olleen neljä taloa. Lähes sata vuotta myöhemmin Ruotsin miehitysvallan aikaisessa verokirjassa 1580-luvulla mainitaan Ilomantsin pogostan Pälkjärven kappeliin kuuluvassa Kokkarin kylässä mainitaan olevan kaksi taloa. Stolbovan rauhan myötä Käkisalmen läänin alue siirtyi Ruotsille, jonka aloittaman luterilaistamisen vuoksi Kokkarista muutti 33 asukasta Venäjälle. Vuoden 1631 maakirja mainitsee kylässä olleen seitsemän taloa, mutta muuttoliike laski kylän talolukua ja vuonna 1651 oli kylässä enää neljä taloa.
Uudenkaupungin rauhassa 1721 Kokkari siirtyi Venäjälle. Vuonna 1764 kylässä mainitaa olleen kaksi kantataloa, mutta viljelmiä oli uudisasutusten myötä kaikkiaan 11. Oman kylän lisäksi kokkarilaiset asuttivat 1700-luvulla uudelleen Kilpijärven kylän, joka oli autioitunut. Isojako toimitettiin noin vuonna 1890.
Talvisodassa Neuvostoliitto ei vallannut Kokkaria, mutta 1940 Moskovan rauhanehtojen mukaan se oli luovutettava Neuvostoliitolle. Kokkarilaiset evakuoitiin jäljelle jääneeseen Suomeen. Jatkosodan alussa 1941 Kokkari vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen.
Pezmeg
Pezmeg on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan varrella 12 kilometriä Kortkerosista itään. Kylässä on 410 ja kunnassa 1 300 asukasta (vuonna 2007).
Kylä mainitaan ensimmäisen kerran vuonna 1586. 1700-luvulla siitä tuli kirkonkylä ja volostin keskus. Valtaosa asukkaista on komeja. Pezmegin kuntaan kuuluu myös Adžeromin (ven. Аджером, komiksi Адзорöм, Adzoröm) maaseututaajama, joka perustettiin 1930-luvulla Loktšimlagin vankileirihallinnon keskukseksi. Tärkein työnantaja on maatalous. Palveluihin kuuluvat Pezmogin alakoulu ja kulttuuritalo, Adžeromin keskikoulu, erityiskoulu ja kerhotalo sekä Adžeromin ja Pezmogin lastentarhat, kirjastot ja ensiapuasemat.
Poztykeres
Poztykeres (myös Poztykeros,, Позтыкерос; ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Loktšimjoen rannalla 33 kilometriä Kortkerosista etelään. Kylässä on 240 ja kunnassa 440 asukasta (vuonna 2007).
Kylä mainitaan ensimmäisen kerran vuonna 1707. 1880-luvun lopussa sinne rakennettiin kirkko. Asukkaista valtaosa on komeja. Poztykeresin kuntaan kuuluu myös Sobinon (ven. Собино, komiksi Сöбин, Söbin) maaseututaajama ja Bajarkeresin (ven. Баяркерес, komiksi Баяркерöс, Bajarkerös) kylä. Tärkein työnantaja on metsäteollisuus. Palveluja ovat Poztykeresin peruskoulu, kerhotalo, kirjasto ja ensiapuasema. Kylässä on raunioitunut Kolminaisuuden kirkko. Lähistöllä sijaitsee Stalinin vainojen uhrien hautapaikka.
Charles Dance
Walter Charles Dance (s. 10. lokakuuta 1946 Redditch, Worcestershire, Englanti) on brittiläinen näyttelijä, käsikirjoittaja ja ohjaaja.
Ura
Dance oli Royal Shakespeare Companyn näyttelijä 1970-luvulla. Samoihin aikoihin hän aloitti televisio- ja elokuvakuvauransa. Varsinainen läpimurto tapahtui vuonna 1984 televisiosarjassa Kuningattaren jalokivi (The Jewel in the Crown), jossa häntä luonnehdittiin "Englannin Robert Redfordiksi". Dancen tunnetuimmat elokuvaroolit ovat olleet elokuvissa Alien 3 (1992), Last Action Hero (1993), China Moon (1994), Hilary ja Jackie (1998), Gosford Park (2001) ja Swimming Pool (2002).
Vuonna 2004 Dance käsikirjoitti ja ohjasi elokuvan Ladies in Lavender, jonka pääosissa ovat Judi Dench ja Maggie Smith. Elokuva ja Dancen ohjaus ovat saaneet myönteisiä arvosteluja.
Vuosina 2011–2014 Dance näytteli lordi Tywin Lannisteria televisiosarjassa Game of Thrones.
Vuonna 2015 Charles Dance näytteli tuomari Lawrence Wargravea Agatha Christien romaaniin perustuvassa BBC:n minisarjassa Eikä yksikään pelastunut.
Elämä
Dance opiskeli graafista suunnittelua Plymouth College of Art -yliopistossa ennen siirtymistään näyttelijäksi.
Charles Dance oli naimisissa Joanna Dancen kanssa 1970–2004, ja hänellä on avioliitosta kaksi lasta. Vuonna 2010 hän kihlautui kuvanveistäjä Eleanor Boormanin kanssa ja he saivat tyttären, mutta pariskunta erosi vuonna 2012.
Bykovo
Bykovo on maalaiskunta ja sen keskuskylä Novgorodin alueen Pestovon piirissä Venäjällä. Se sijaitsee piirin itäosassa 35 kilometrin päässä Pestovosta. Kylässä on reilut 400 ja kunnassa 1 100 asukasta (vuonna 2009).
Bykovon kunnan pinta-ala on 288,63 neliökilometriä. Se rajoittuu pohjoisessa ja idässä Vologdan alueeseen, kaakossa Tverin alueeseen sekä etelässä ja lännessä Pestovon maalaiskuntaan. Pinta-alasta 66,7 % on metsää ja 30,3 % maatalousmaata. Seudulla virtaa Mologan sivujoki Kat.
Keskuskylän lisäksi kuntaan kuuluu Pridanihan asemanseutu sekä 36 kylää: Anisimtsevo, Berjozovik, Bibikovo, Dedovo, Habtsy, Hmelevitši, Ivanikovo, Iskriha, Jelnitšnoje, Jolkino, Kadnitsa, Karpelovo, Kateševo, Knjažovo, Košeliha, Krasnaja Gorka, Kuznetsovo, Lesnaja Poljana, Malyševo, Nikulkino, Niva, Novoje Ramenje, Petrovskoje, Pirovo, Ploskoje, Podkolotikovo, Pogorelovo, Pridaniha, Šaimy, Staroje Ramenje, Stroitel, Tokarjovo, Vasilkovo, Voskresenskoje, Vysokije ja Znamenskoje. Bykovon jälkeen suurimmat kylät ovat noin 150 hengen Pogorelovo ja sadan asukkaan Karpelovo. Viidessä kylässä ei ole lainkaan vakituista asutusta.
Kylistä on linja-autoyhteydet Pestovoon. Moskovan ja Pietarin välisellä ohitusradalla sijaitsee Pridanihan asema. Työvoimasta 78 % työskentelee kunnan ulkopuolella. Paikallisista elinkeinoista tärkeimmät ovat kauppa (27,6 %), maa- ja metsätalous (19,7 %) sekä terveydenhuolto ja sosiaalipalvelut (19,7 %). Kunnassa toimii kaksi maito- ja karjatilaa sekä kaksi Itämeren öljyputkijärjestelmän pumppuasemaa.
Palveluihin kuuluvat Bykovon keskikoulu ja Pogorelovon alakoulu lastentarhoineen, Bykovon, Pogorelovon ja Karpelovon kulttuuritalot ja kirjastot sekä kolme postikonttoria ja lääkintäasemaa. Nähtävyyksiä ovat Jolkinon ja Karpelovon kirkot, Bykovon, Voskresenskojen, Dedovon, Zaretšjen ja Petrovskojen kartanoalueet sekä vanhat asuin- ja talousrakennukset.
Viharyhmä
Viharyhmä on järjestäytynyt ryhmä tai liike, joka puolustaa vihaa tai väkivaltaa tiettyä rodullista, etnistä, poliittista, uskonnollista, sukupuolista, seksuaalisesti suuntautuvaa ryhmää tai muuta yhteiskunnallista sektoria vastaan. Se on toisin sanoen ryhmä, joka kannattaa kiihotusta kansanryhmää vastaan.
Tällaisiksi ryhmiksi on Yhdysvalloissa luokiteltu yli yhdeksänsataa järjestöä tai niiden paikallisosastoa, esimerkiksi mm. Ku Klux Klan, American Family Association, Nation of Islam, FMAP-kirkko, New Black Panther Party ja Blood&Honour.
Teleprompteri
Teleprompteri (myös pelkkä prompteri) on tekstiä televisiokameran linssin eteen heijastava lukulaite, joka on tarkoitettu apuvälineeksi kameran edessä esiintyvälle henkilölle (esim. uutisankkuri). Sen toiminta perustuu puoliläpäisevään peiliin. Tekniikka synnyttää illuusion suoraan kameraan katsovan uutisankkurin tai muun puhujan sujuvasta ja sanavalmiista esiintymisestä ilman paperia, vaikka hän todellisuudessa lukee tekstin edessään olevalta ruudulta. Lähetystä seuraava yleisö ei näe tekstiä eikä prompteria. Tekniikkaa voidaan käyttää myös puhetilaisuuksissa.
Suomessa prompteri otettiin ensimmäisenä käyttöön vuonna 1981 aloitetuissa MTV:n televisiouutisissa. Aluksi katsojapalautteessa ihmeteltiin kameraan tuijottavia uutisankkureita, mutta pian myös Yle otti teleprompterin käyttöön.
Hävyttömät huijarit
Hävyttömät huijarit on kanadalainen komediaelokuva vuodelta 1979 joka kertoo kahdesta miehestä jotka tekevät Vancouverissa, Kanadassa, monimutkaisen pankkiryöstön, josta he saavat saaliiksi 4 miljoonan dollaria. Sen on ohjannut yhdysvaltalainen Noel Black, ja pääosissa esiintyvät Donald Sutherland, Brooke Adams ja Brooke Adams.
Elokuva kertoo Reesestä (Donald Sutherland) joka on insinööri joka kehittää suunnitelman miten ryöstää pankki jonka uusi rakennus on rakenteilla. Suunnitelmassa jo rakennusvaiheessa murtaudutaan pankin hälytysjärjestelmään ja ohjelmoidaan se uudestaan. Hän pyytää parasta ystäväänsä ja tietokoneasiantuntijaa Normania (Paul Mazursky) mukaan. Reese varastaa rakennustyömaalta rakennuksen piirustukset, mutta tullessaan työmaatoimistosta ulos paikalla mainoskuvia ottamassa ollut valokuvaaja Stacy (Brooke Adams) ottaa hänestä valokuvan. Kun Reese yrittää saada kuvaansa pois hän rakastuu Stacyyn.
Näyttelijät
Lähde:
Greg Abbott
Gregory Wayne Abbott (s. 13. marraskuuta 1957 Wichita Falls, Texas) on yhdysvaltalainen lakimies ja poliitikko, joka on toiminut vuodesta 2015 Texasin kuvernöörinä. Abbott oli osavaltion oikeusministeri 2002–2015, kun hänen edeltäjänsä Rick Perry oli kuvernööri. Hän on Yhdysvaltain ensimmäinen pysyvästi pyörätuolia käyttävä kuvernööri sitten George Wallacen.
Abbott on republikaanisen puolueen jäsen ja toimi Texasin oikeusministerinä ennen kuvernööriksi tulemista. Ennen tätä hän oli Texasin korkeimman oikeuden jäsen. Tähän tehtävään hänet nimitti osavaltion silloinen kuvernööri George W. Bush.
Elämäkerta
Greg Abbott syntyi Wichita Fallsissa Doris Lechristia Jacks Abbottille ja Calvin Roger Abbottille 13. marraskuuta 1957. Hänen äitinsä oli kotiäiti ja isä pörssimeklari ja vakuutusagentti. Perhe muutti Texasin itäosissa sijaitsevaan Longview'hun Gregin olleessa kuusivuotias. He asuivat kaupungissa kuusi vuotta. Perhe muutti Duncanvilleen Gregin käydessä high schoolia. Pian hänen isänsä kuoli ja äiti aloitti työt kiinteistöalalla.
Abbott suoritti kandidaatin tutkinnon liiketaloustieteestä Texasin yliopistosta Austinissa. Hän tapasi tulevan vaimonsa Cecilia Phelanin yliopistossa. Abbott suoritti oikeustieteen korkeakoulututkinnon Nashvillessa sijaitsevassa Vanderbilt University Law Schoolissa.
Abbott halvaantui alaraajoista tammen kaaduttua hänen päälleen lenkin aikana heinäkuussa 1984. Hän haastoi talonomistajan oikeuteen ja neuvotteli itselleen yli kymmenen miljoonan dollarin arvoisen vakuutussopimuksen. Hän on istunut pysyvästi pyörätuolissa onnettomuuden jälkeen.
Kuvernöörinä
thumb|left|210px|Kuvernööri Abbott ja presidentti [[Donald Trump Hurrikaani Harveyn jälkeen vuonna 2017.]] Abbott voitti Texasin kuvernöörinvaalit 2014 vastaehdokkaanaan demokraattisen puolueen Wendy Davis. Hän vannoi kuvernöörin virkavalan 20. tammikuuta 2015 Texas State Capitolin ulkopuolella.
Lokakuussa 2016 Abbottille ja presidentti Barack Obamalle lähetettiin kirjepommeja. Abbottin pommi ei räjähtänyt hänen avattua paketin väärin.
Kuvernöörinvaalit 2018
Tammikuussa 2017 Abbottin huhuttiin keräävän rahaa uudelleenvalintakampanjaansa varten. Hän kertoi virallisesti ehdokkuudestaan 14. heinäkuuta 2017. Abbott voitti demokraattien Lupe Valdezin marraskuussa 2018 ja sai noin 56 prosenttia äänistä. Hän aloitti toisen kautensa 15. tammikuuta 2019.
Yksityiselämä
Abbott on uskonnoltaan roomalaiskatolinen. Hän on naimisissa meksikolaisyhdysvaltalaisen Cecilia Phalenin kanssa. Abbottin valinta teki Ceciliasta Texasin osavaltion ensimmäisen latinalaisamerikkalaisen kuvernöörin vaimon. Pariskunnalla on yksi adoptoitu tytär; Audrey. Greg ja Cecilia menivät naimisiin 1981. Cecilia on entinen opettaja ja rehtori. Greg osaa vähän espanjaa, muttei pysty puhumaan sitä sujuvasti.
Abbott on Yhdysvaltain ensimmäinen pysyvästi pyörätuolissa istuva kuvernööri sitten Alabaman George Wallacen. Abbott joutui pyörätuoliin sen jälkeen, kun tammi kaatui myrskyssä hänen päälleen kesken hölkkäilyn vuonna 1984. Tämän seurauksena Abbott halvaantui vyötärön alapuolelta.
Leppijärvi (Tyrnävä)
Leppijärvi on järvi, joka sijaitsee Tyrnävän Korvenkylän takana Yli-Temmestä vasten.
Järvi kuivattiin vuosina 1953–1955 valtion työttömyystöinä kaivamalla Leppiojan kanava korvaamaan entinen Leppijärven luonnonvarainen laskuoja Leppioja. Se laskee alajuoksullaan Tyrnävänjokeen, joka edelleen yhtyy Temmesjokeen. Tätä kautta vedet laskevat edelleen Pohjanlahden Liminganlahteen.
Garry O’Connor
thumb|Gary O'Connor Garry Lawrence O'Connor (s. 7. toukokuuta 1983 Edinburghissa, Skotlannissa) on skotlantilainen jalkapalloilija, joka pelaa Englannin valioliigan Birminghamissa.
O'Connor aloitti ammattilaisuransa vuonna 1999 kotikaupunkinsa seurassa Hibernianissa. Läpimurtonsa hän teki vuonna 2001 Bobby Williamsonin toimiessa seuran valmentajana, ja hyvien otteittensa ansiosta hänet valittiin vuonna 2002 myös Skotlannin maajoukkueeseen. Helmikuussa vuonna 2006 O'Connor siirtyi Venäjälle Moskovan Lokomotiviin 1,6 miljoonalla punnalla. Lokomotivissa O'Connorin ikimuistoisimmaksi hetkeksi jäi vuoden 2007 Venäjän Cupin loppuottelu, missä hän tuli vaihtopelaajana kentälle ja lopulta jatkoaikamaalillaan ratkaisi voiton joukkueelleen. Saman vuoden kesäkuussa hän siirtyi nykyiseen seuraansa 2,65 miljoonalla punnalla.
Haarlan paperitehdas
thumb|Haarlan entinen paperitehdas (iso punatiilinen rakennus) Haarlan Paperitehdas Oy oli Tampereella, Särkänniemen kaupunginosassa sijainnut pienehkö paperitehdas, joka toimi vuosina 1920–1989.
Tehtaan perusti kauppaneuvos Rafael Haarla. Tehdas on Bertel Strömmerin suunnittelema. Se rakennettiin 1919–1920.
Paperitehtaan rakentaminen ja alkuvaiheet
Rafael Haarla matkusti Saksaan ja tilasi toiminimeltä Cöthenistä Maschinenfabrik und Eisengiesserei vorm. Wagner & Co:lta Fourdrinier-tyyppinen paperikoneen ja muita apukoneita. Paperikoneet asennettiin ensimmäiseen kerrokseen. Tehtaan kellarikerrokseen sijoitettiin valkaistun selluloosan kokoamiskone ja osa kellarista toimi raaka-ainevarastona.
Tehtaan toisessa kerroksessa oli lajittelusali, jossa oli paperinleikkaus-, viivaus- ym. viimeistelykoneita. Toisen kerroksen länsipäässä oli viisi- puoli ja kokomassahollanteria sekä kahdeksan tonnin painoinen lumpunkeittäjä, läpimitaltaan kolmemetrinen rautakupu, johon mahtui noin 2 000 kiloa kuivia lumppuja. Kollergang-mokkamyllyllä hienonnettiin paperilastuja. Toisen kerroksen itäpäässä sijaitsivat työväen ruoka-, pukeutumis- ja pesuhuoneet. Työnjohtajien ja teknillinen konttori sekä piirrustussali olivat myös toisessa kerroksessa.
Kolmannessa kerroksessa oli paperinjätteiden jauhaja sekä liimakeittiö, muut tilat varattiin muun muassa lumppu- ja paperijätteiden säilytyspaikaksi.
Tehtaan lähellä sijainnelle vuokratulle tontille rakennettiin puinen kaksikerroksinen rakennus johtajien asunnoksi ja toinen talo työnjohtajien asunnoksi. Tehtaan lähelle rakennettiin myös työväen asuinrakennus, toinen työväen asuinrakennus ostettiin Pispalasta Mäkitieltä vuonna 1921 ja kolmas Mariankadulta vuonna 1922.
Tehtaan rakentamisen aikana sekatyöntekijöiden tuntipalkat nousivat kolmesta markasta viiteen markkaan. Alkuperäinen kustannusarvio nousi 5 miljoonasta markasta 15 miljoonaan. Haarla yritti saada rahoitusta monesta maasta, mutta selvisi vaikeuksista Tampereen Osake Pankin antamien lainojen avulla. pienoiskuva|Haarlan paperikone vuonna 1973. Kuva on Johannes Moision omistamasta Mauno Mannelinin kuvanegativien kokoelmasta.
Paperitehtaan toiminta 1920-luvulla
Tehtaan tuotanto nousi vuosina 1926–1929 noin 4 000–5 000 tonnin lukemiin ja paperista myytiin Suomessa lähes puolet ja loput menivät vientiin, noin kolmasosa tuotannosta myytiin Neuvostoliittoon. Haarlan paperitehdas liittyi 1928 Suomen Paperikonttorin ja Suomen Paperitehtaiden Yhdistyksen jäseneksi, joka helpotti ulkomaille myyntiä ja lopetti hintakilpailun.
Paperitehtaan toiminta 1930-luvulla
1930-luvulla tuotantomäärät nousivat 6 000 tonniin, jolloin noin puolet tuotannosta myytiin Suomessa, toiminnan tuottaessa kohtuullista voittoa. Tehdasta laajennettiin vuonna 1932, ja 1930-luvun lopussa se tuotti vuodessa noin 6 000 t paperia ja työllisti 190 henkilöä. Tehtaan koneet olivat suurelta osin saksalaista alkuperää.
Paperitehtaan toiminta 1940–1950 luvulla
Vuosina 1940–1945 tuotanto oli noin 4 000–6 000 tonnia ja suurin osa paperista myytiin Suomessa. Sotavuodet tuottivat vaikeuksia raaka-aineiden, polttoaineiden ja tarvikkeiden puutteiden ja palkkojen nousemisen vuoksi, jonka seurauksena tehtaan nettotulos jäi huonoksi.
1948 rakennettiin vanhan tehtaan itäiseen päähän, Harry Schreckin suunnittelema 4 kerroksinen rakennus. Korjauspaja rakennettiin vuonna 1952. Tehtaassa oli 1945 209 työntekijää, joista miehiä 137 ja naisia 72. Vuosien 1945–1952 tuotanto oli keskimäärin 6 000 tonnia, paitsi 1949 jolloin tuotanto aleni 4 649 tonniin. Vientiin meni noin 40–79 % tuotannosta.
Tehdasrakennus toiminnan lopettamisen jälkeen
Haarlan paperitehtaan rakennus on edelleen olemassa. Tehtaan tiloja on sittemmin kunnostettu muun muassa Semicin (nyk. Egmont-kustannus) toimitiloiksi. Tehtaassa toimii nykyään myös kuntosalikeskus. Tehtaan tornissa on yksityisasunto.
Tehtaan paperikoneet
Tehtaassa oli kaksi saksalaista tasoviirapaperikonetta. Fourdrinier-tyyppinen paperikone ja yhdistetty Yankey-kone.
Myös Lievestuoreen sellutehdas kuului samaan yhtiöön.
Jondal
Jondal on kunta Vestlandin läänissä Norjassa. Jondalin kunta perustettiin vuonna 1846 erottamalla se Strandebarmin kunnasta. Tammikuussa 2013 tehdyn väestönlaskennan mukaan Jondalin kunnassa oli 1 046 asukasta.
Pentti Airio
Pentti Sakari Airio (s. 21. maaliskuuta 1945 Paimio) on eläkkeellä oleva Suomen puolustusvoimien prikaatikenraali. Airio on valmistunut Kadettikoulusta ja koulutukseltaan sotatieteiden tohtori ja on toiminut muun muassa Reserviupseerikoulun johtajana. Sotilasuran lisäksi hän on kirjoittanut sota-aiheisia kirjoja, muun muassa Yrjö Keinosesta, joka oli myös hänen väitöskirjansa Yrjö Keinonen – uudistajaksi asetettu aiheena.
Perfect Blue Sky
Perfect Blue Sky on monikansallinen rockyhtye, joka perustettiin 2014 Tukholmassa. Yhtyeen musiikkityyli pohjautuu 60/70-luvun klassiseen/psykedeeliseen rockmusiikkiin, sekä 1990-luvun grungeen.
Perustajajäsenet ovat ruotsalainen rock/metallimuusikko Pontus (Pna) Andersson (Netherbird) ja australialainen rocklaulajatar/kitaristi Jane Kitto (Kitto). Andersson ja Kitto toimivat yhtyeen vakiojäseninä ja lauluntekijöinä, yhtyeen levyillä ja keikoilla soittaa useita nimekkäitä vierailevia muusikoita.
2014-
Perfect Blue Skyn ensiesiintyminen oli Suomessa Puistoblues festivaaleilla 2014. Ensimmäisessä kokoonpanossa ja levyllä mukana olivat amerikkalaiset muusikot Dave Getz (rummut) ja Peter Albin (basso) Janis Joplinin alkuperäisestä bändistä Big Brother and the Holding Company, ja australialainen Danny Oakhill (kosketinsoittimet). Yhtye kiersi Suomea ja Ruotsia esiintyen mm. Savonsolmu Beach & Blues Partyssa, Kurki Festivaaleilla ja Aulangolla. Yhtye esiintyi myös Radio Rockilla livenä.
2015 julkaistiin ensilevy ’Emerald’, ja yhtye lähti Australian kiertueelle. Kiertueella vierailevat muusikot olivat rummuissa Allen Murphy (Village People, Yothu Yindi) ja koskettimissa Danny Oakhill. Perfect Blue Sky esiintyi mm. Nightcliff Sea Breeze Festivaaleilla, Humpty Doo Hotellissa ja Darwinin ABC radiossa.
2017 julkaistiin seuraava levy ’The Eye Of Tilos’. Levyllä vierailevat muusikot olivat kitaristi Jerry Donahue (Fotheringay, Fairport Convention), rumpali Dave Getz (Big Brother and the Holding Company), rumpali Frank Bessard (Mr. Lab!, Joe Satriani, Stanley Clarke), kosketinsoittaja Danny Oakhill ja brittiläinen viulisti Lewis Parsons.
’The Eye of Tilos’ –levyltä julkaistiin singlet ’Give You My Love’ ja ’Astronaut’.
Levynjulkaisun yhteydessä Perfect Blue Sky kiersi Britanniaa esiintyen livenä myös useissa radiolähetyksissä, mm. BBC Essex, BBC Oxford , BBC Lancashire, BBC Cornwall Metro Radio, Total Rock Radio ja Phoenix FM.
'Astronaut’ single pääsi useille Britannian radion soittolistoille, ja bändi lähti uudelle akustiselle kiertueelle. Perfect Blue Sky esiintyi taas livenä useissa radiolähetyksissä, mm. BBC Bristol, BBC Cumbria , BBC Merseyside , BBC Humberside ja BBC Lancashire , Metro Radio, 103 The Eye, Phoenix FM - Essex , sekä osallistuivat Children in Need 2017 -kampanjaan.
Joulukuussa 2017 Perfect Blue Sky lämmitteli ruotsalaista rockbändiä Satoria Söder Teaternissa Tukholmassa ja maaliskuussa 2018 he kiersivät Suomea, tällä kertaa mukanaan suomalaisvahvistukset Marko Ahonen (rummut) ja Salomon Kosunen (kosketinsoittimet). Toukokuussa PBS esiintyi Eestin Mailaul-festivaaleilla Tartussa, rummuissa Frank Bessard.
2019 Andersson ja Kitto muuttivat Englantiin (Newquay, Cornwall). Perfect Blue Skyn ensimmäisessä brittikokoonpanossa soittivat James Frost (rummut) ja Jon Middleton (basso). COVID-19 pandemian puhjettua varhain 2020, bändin esiintymiset peruttiin koko loppuvuodelta. Tämä ei kuitenkaan lannistanut duoa, vaan he jatkoivat esiintymistään kotoaan akustisesti internetin välityksellä, levyttivät uusia kappaleita kotistudiossaan, sekä kuvasivat musiikkivideoita rappukäytävässään. Tuloksena syntyivät 'Oh Pretty One' ja 'Silver Ark' -kappaleet videoiden kera, jotka julkaistiin kesäkuussa 2020 Spotify ja Apple iTunes -palveluissa ruotsalaisen Record Unionin kautta. Perfect Blue Sky julkaisi useita muitakin kappaleita ja videoita saman vuoden aikana, mm. 'Know my enemy well', 'Stymie', 'Honest Man', sekä 'Plush' (cover-versio Stone Temple Pilotsin hitistä).
Single 'Howl to the moon' ja tuplasingle 'Beat of that Drum' / 'Apple Gaze' julkaistiin 2021, masteroijana toimi brittiläinen levytuottaja ja ääniteknikko John Cornfield (Muse, Oasis).
Guido ja Maurizio De Angelis
thumb|Guido ja Maurizio De Angelis esiintymässä vuonna 2016.
Guido ja Maurizio De Angelis, yhteinen taiteilijanimi Oliver Onions (s. 22. joulukuuta 1944 ja 22. helmikuuta 1947) ovat italialaisia muusikoita. Suurin osa heidän musiikistaan koostuu syntetisaattorimusiikista, pääosin synthpopista ja erilaisista ambient-tyylisistä sävellyksistä.
Kaksikko on säveltänyt ja esittänyt musiikin moniin italialaiselokuviin yhteisnimellä Oliver Onions. Tunnetuimmat elokuvamusiikit veljekset ovat tehneet Bud Spencer ja Terence Hill -elokuviin. Vaikka De Angelis -veljekset esittivätkin kappaleensa englannin kielellä, italialaisen aksentin vuoksi sanoja oli usein vaikea ymmärtää. He sävelsivät musiikkia ja lauluja 1980- ja 1990-luvulla lukuisiin eurooppalaisiin lastenohjelmiin.
Suomessa heidän tunnetuimpiin sävellyksiinsä kuuluu tv-sarjan Marseillen poika samanniminen tunnuslaulu, jonka suomenkieliset sanat kirjoitti Irina Milan. Sen ovat levyttäneet Cumulus vuonna 1977 ja Yö vuonna 1991.
Geodeettinen vertausjärjestelmä 1980
Geodeettinen vertausjärjestelmä 1980 (lyh. GRS80, ) on geodesiassa geodeettinen vertausjärjestelmä ja paikkatietotekniikassa vertausellipsoidi.
Octavius
Octavius oli roomalainen gens ja yksi tärkeimmistä Rooman suvuista. Siihen kuului myös Rooman ensimmäinen keisari Augustus.
Geodeettinen vertausjärjestelmä 1980
Kansainvälinen geodeettis-geofysikaalinen unioni (lyh. IUGG) hyväksyi sen Canberrassa vuonna 1979. Sillä korvattiin aiemmin käytetty Geodeettinen vertausjärjestelmä 1967.
GRS80 määrittelevät vakiot ovat:
Guido ja Maurizio De Angelis
Veljekset saivat italialaisen Nastro d'Argento (hopeinen nauha) -elokuvapalkinnon Siitä vaan pojat! -elokuvan musiikista. He ovat myös olleet ehdolla kahden Razzie-palkinnon saajaksi, huonoimman ääniraidan ja huonoimman kappaleen sarjoissa. Molemmat ehdokkuudet tulivat elokuvasta Yor.
Ammunta kesäolympialaisissa 1900 – miesten 300 metrin vapaakiväärin moniasentokilpailu
Miesten 300 metrin sotilaskiväärin moniasentokilpailu kesäolympialaisissa 1900 käytiin 3. – 5. elokuuta. Kilpailuun osallistui 30 ampujaa kuudesta valtiosta jaettuna siten, että jokaisesta maasta tuli viisi urheilijaa. Samoja pisteitä käytettiin myös eri asentojen erikoiskilpailuihin sekä joukkuekilpailuun. Kilpailun voitti sveitsiläinen Emil Kellenberger.
Tulokset
Paras mahdollinen pistemäärä oli 1 200.
Edith Maryon
Louisa Edith Church Maryon (9. helmikuuta 1872 – 2. toukokuuta 1924) oli englantilainen kuvanveistäjä. Hän kuului Ita Wegmanin ja Marie von Siverin ohella antroposofian perustaja Rudolf Steinerin lähipiiriin.
Elämä ja tuotanto
Edith Maryon syntyi Lontoossa kuusilapsisen perheen toisena lapsena. Hän kävi koulua sisäoppilaitoksessa Sveitsissä. 1890-luvulla Maryon opiskeli kuvanveistoa Lontoossa Royal College of Artsissa. Hänen veistoksensa olivat tyyliltään klassisia ja aiheiltaan kristillisiä.
Maryon liittyi okkultistiseen Stella Matutina -liikkeeseen, joka oli Hermetic Order of the Golden Dawn -järjestön jatkaja, aloitti kirjeenvaihdon Rudolf Steinerin kanssa,  tapasi tämän vuonna 1912 ja muutti Dornachiin vuonna 1914. Siellä hän suunnitteli Steinerin kanssa Goetheanum I -rakennuksen sekä asuinrakennuksia. Lisäksi hän veisti Steinerin kanssa yhdeksänmetrisen Ihmiskunnan edustaja -puuveistoksen. Siihen on kuvattu Kristus tasapainon ilmentäjänä kahden voiman Luciferin ja Ahrimanin välissä.
Maryon kuoli tuberkuloosiin vuonna 1924.
6ix9ine
6ix9ine (lausutaan ”six nine”) (oik. Daniel Hernandez, s. 8. toukokuuta 1996) on yhdysvaltalainen rap-artisti. Hänen menestynein kappale on ”Gooba” vuodelta 2020. Hänen muita hitti-kappaleitaan ovat muun muassa ”Fefe” ja ”Trollz”. Hernandez on meksikolaista ja puertoricolaista syntyperää.
Lokakuussa 2018 hän sai neljän vuoden ehdollisen vankeustuomion osallisuudesta lapsen seksuaaliseen hyväksikäyttöön. Sen lisäksi hänen pitää suorittaa tuhat tuntia yhdyskuntapalvelua ja pidättäytyä jengiyhteyksistä. Marraskuussa 2018 hänet ja hänen Bloods-jengiin kuuluvat ystävänsä pidätettiin uudestaan ja he ovat saaneet syytteet muun muassa aseiden hallussapito- ja käyttörikoksista, aseellisesta ryöstöstä, kiristyksestä ja niihin liittyvistä väkivaltaisuuksista. Kaikkiaan jutussa on kahdeksan syytekohtaa. Kahdessa syytekohdassa syyttäjä esittää Hernandezille elinikäistä vankeusrangaistusta. Oikeudenkäynnissä Hernandez tunnusti syyllisyytensä rahankiristykseen, useisiin aserikoksiin sekä murhan suunnitteluun. Hän todisti kahden muun henkilön osallisuudesta rikoksiin ja sai syytesopimuksen turvin itse kahden vuoden vankeusrangaistuksen.
Suomessa 6ix9ine esiintyi Blockfest- ja Weekend-festivaaleilla kesällä 2018.
Hard Target
Hard Target on vuonna 1993 ensi-iltansa saanut yhdysvaltalainen toimintaelokuva. Elokuvan on ohjannut John Woo ja käsikirjoittanut Chuck Pfarrer. Pääosissa näyttelevät Jean-Claude Van Damme, Lance Henriksen, Yancy Butler ja Wilford Brimley.
Juoni
Palkkasoturi Emil Fouchon tilaa välikäden kautta kodittomia sotaveteraaneja viihdyttämään asiakkaitaan. Puolen miljoonan dollarin korvausta vastaan asiakkaat saavat jahdata veteraaneja aseiden kanssa. Yksi Fouchonin saalistaa aiheuttaa kuitenkin harmia, kun tämän tytär, Nat Binder saapuu kaupunkiin etsimään kadonnutta isäänsä. Nat pyytää Chance Boudreaux'lta apua löytämään isänsä, jonka he toteavat etsintöjen päätteeksi olevan kuollut. Chance kuitenkin alkaa epäillä veteraanin kuolemaa murhaksi ja epäilyt vain vahvistuvat, kun seuraavana päivänä hänen tuttu, Elijah, löytyy kuolleena keskeltä katua. Chance joutuu pian kuitenkin itse Fouchonin saalistuksen kohteeksi, kun hän törmää Fouchonin apuriin Pikiin. Nyt Fouchon, Pik ja neljä muuta saalistajaa lähtevät jahtaamaan Chancea.
Suomessa
Suomessa elokuva sai ensi-iltansa 22. huhtikuuta 1994. Sittemmin elokuvaa on esitetty kolmesti televisiosta. MTV3 esitti elokuvan molemmilla kerroilla, aluksi 17. syyskuuta 1998, toisen kerran 15. maaliskuuta 2007 ja kolmannen kerran 7. kesäkuuta 2012.
Khalid al-Mihdhar
Khalid al-Mihdhar (16. toukokuuta 1975 – 11. syyskuuta 2001) oli saudiarabialainen terroristi ja yksi viidestä American Airlinesin lento 77:n lentokonekaappaajista, jotka lensivät matkustajakoneen päin Pentagonia 11. syyskuuta 2001.
Saavuttuaan San Diegoon, Mihdharin ja Hazmin tehtävänä oli kouluttautua lentäjiksi, mutta he puhuivat englantia heikosti eivätkä menestyneet lentotunneilla. Kesäkuussa 2000 Mihdhar jätti Hazmin San Diegoon ja matkusti Jemeniin tapaamaan vaimoaan. Hän myös vietti jonkin aikaa Afganistanissa ja palasi Yhdysvaltoihin heinäkuussa 2001. Siellä hän oleili New Jerseyssä, kunnes saapui Washingtoniin syyskuun alussa. Kaappauspäivän aamuna Mihdhar nousi lentokoneeseen, jonka hän ryhmineen kaappasi noin puoli tuntia ilmaan nousun jälkeen. He lensivät päin Pentagonia tappaen kaikki 64 matkustajaa sekä 125 ihmistä rakennuksessa. Myöhemmin Midharista saadut tiedot saivat tutkijat uskomaan al-Qaidan olleen iskujen takana. Ensimmäisenä viikkona iskujen jälkeen jotkin raportit antoivat ymmärtää Mihdharin ja muutamien muiden terroristien olleen hengissä, mutta myöhemmät tutkimukset todistivat näiden virheiden johtuneen sekaannuksista yleisten arabialaisten nimien suhteen.
Tausta
Khalid al-Mihdhar syntyi merkittävään perheeseen Mekassa toukokuussa 1975. Hänen nuoruudesta ei tiedetä juurikaan, mutta 20-vuotiaana Mihdhar ja hänen lapsuudenystävä Nawaf al-Hazmi matkustivat Bosniaan taistellakseen mujahideenien rinnalla Bosnian sodassa. Sodan jälkeen kaksikko jatkoi Afganistaniin, missä he liittyivät Talibanin taisteluun Pohjoista liittoa vastaan ja al-Qaida kutsui häntä myöhemmin toiseksi komennossa. Vuonna 1997 Mihdhar kertoi perheelleen lähtevänsä taistelemaan Tšetšeniassa, mutta hänen todellisesta osallistumisesta taisteluun ei ole varmuutta. Samana vuonna saudien tiedustelupalvelu kiinnostui kaksikosta, sillä he uskoivat näiden salakuljettavan aseita maahan. Seuraavana vuonna heitä pidettiin silmällä myös osuudesta lähetystöpommi-iskuihin Itä-Afrikassa.
1990-luvun lopulla Mihdhar meni naimisiin Hoda al-Hadan kanssa ja he saivat kaksi tytärtä. Avioliiton kautta Mihdhar oli yhteydessä useisiin al-Qaidan kanssa tekemisissä olleisiin henkilöihin. Mihdharin appi Ahmad Muhammad Ali al-Hada oli tunnettu al-Qaidan tekijä Jemenissä ja lanko Ahmed al-Darbi vangittiin Azerbaidžanissa, mistä hänet lähetettiin Guantanamo Bayn vankileirille syytettynä osuudestaan Hormuzinsalmen laivojen pommitusta koskeneessa juonessa.
Vuoden 1999 keväällä al-Qaidan perustaja Osama bin Laden sitoutui tukemaan juonta syyskuun 11. päivän iskuista, joka oli pääasiassa Khalid Sheikh Mohammed suunnittelema. Mihdhar ja Hamzi olivat ensimmäisen operaatioon valitun ryhmän joukossa, yhdessä Tawfiq bin Attashin ja Abu Bara al Yemenin kanssa. Mihdhar oli viettänyt aikaa al-Qaidan leireissä 1990-luvulta lähtien, joten hän oli tunnettu ja oli kiinnittänyt Bin Ladenin huomion. Mihdhar oli hyvin innokas osallistumaan jihadiin Yhdysvaltoja vastaan ja hankki itselleen vuoden mittaisen viisumin Jeddan suurlähetystöstä heti passinsa saatuaan.
Liityttyään operaatioon, Mihdhar ja Hazmi lähetettiin Mes Aynakin harjoitusleirille Afganistaniin. Vuoden lopussa Hazmi, Attash ja Yemeni matkustivat Karachiin tapaamaan Mohammedia, joka opetti heille länsimaistesta kulttuurista ja matkustamisesta. Mihdhar ei kuitenkaan liittynyt heihin vaan palasi Jemeniin.
Malesian kokous
CIA oli tietoinen Mihdharin ja Hazmin osallisuudesta al-Qaidassa saatuaan tietää heistä saudien tiedustelupalvelulta vuoden 1999 kokouksessa Riadissa. FBI:n tutkittua vuoden 1998 lähetystöpommi-iskut Itä-Afrikassa, NSA alkoi seurata Hadan, Mihdharin apin, puhelinkeskusteluita. Vuoden 1999 lopulla NSA informoi CIA:ta tulevasta kokouksesta Malesiasta, johon Hada oli maininnut kuuluvan Khalid ja Nawaf.
4. tammikuuta 2000 Mihdhar lähti Jemenistä ja lensi Dubaihin, Yhdistyneisiin arabiemiirikuntiin, missä hän yöpyi. CIA murtautui Mihdharin hotellihuoneeseen ja kopioi tämän passin, jonka avulla he saivat tietää Mihdharin koko nimen, syntymätiedot sekä passin numeron ensimmäistä kertaa. Passin valokopio lähetettiin CIA:n Alec Stationiin, joka seurasi al-Qaidan toimia.
Seuraavana päivänä Mihdhar matkusti Kuala Lumpuriin, missä hän liittyi Hazmiin, Attashiin ja Yemeniin, jotka olivat saapuneet Pakistanista. Kokoukseen saapuivat myös Hampurin solun jäsen Ramzi Binalshibh ja mahdollisesti Mohammed. Ryhmä tapasi Malesiassa Hambalin, Jemaah Islamiyahia johtavan al-Qaidan jäsenen. Kokouksen aikana käytiin mahdollisesti läpi useita syyskuun 11. päivän iskujen yksityiskohtia. Tuolloin hyökkäysjuoneen kuului myös samanaikainen lentokonekaappaus Aasiassa, jonka Osama bin Laden perui myöhemmin liian vaikeasti koordinoitavana.
Malesiassa ryhmä oleskeli paikallisen Jemaah Islamiyahin jäsenen Yazid Sufaatin kanssa, joka järjesti heille majoituksen Hambalin pyynnöstä. Tuolloin Malesian viranomaiset kuvasivat salaa sekä Mihdharia että Hamzia CIA:n pyynnöstä. Malesialaiset raportoivat, että Mihdhar puhui pitkään Attashin kanssa ja tapasi Fahad al-Quson sekä muita USS Colen pommi-iskun tekijöitä. Kokouksen jälkeen Mihdhar ja Hamzi matkustivat Bangkokiin 8. tammikuuta ja jatkoivat sieltä Yhdysvaltoihin 15. tammikuuta.
Yhdysvaltoihin saapuminen
15. tammikuuta 2000 Mihdhar ja Hazmi saapuivat Los Angelesin kansainväliselle lentoasemalle Bankokista ja heidät päästettiin maahan kuuden kuukauden turistiviisumilla. Heti Yhdysvaltoihin saavuttuaan Mihdhar ja Hazmi tapasivat Omar al-Bayoumin lentokentän ravintolassa. Hän avusti kaksikkoa muutossa San Diegoon ja auttoi näitä myös asunnon hankkimisessa, vuokrasopimuksen takaajana ja antoi heille 1500 dollaria vuokraa varten. Al-Bayoumi on sittemmin kommentoinut avustaneensa kaksikkoa vain hyvää hyvyyttään eikä ollut osallisena hyökkäyksiin. Lisäksi Mohammed on todennut kuulusteluissaan, että hän ehdotti San Diegoa kaksikon matkakohteeksi, koska oli löytänyt puhelinluettelosta alueelta kieli- ja lentokouluja. Mohammed myös suositteli, että kaksikko hakisi apua paikalliselta muslimiyhteisöltä, sillä kumpikaan kaksikosta ei puhunut englantia eikä heillä ollut kokemusta länsimaisesta kulttuurista.
Varhain vuoden 2000 helmikuussa Mihdhar ja Hazmi vuokrasivat asunnon Clairemontin lähiöstä, San Diegosta, ja Mihdhar osti käytetyn Toyota Corollan. Naapurit pitivät Mihdharia ja Hazmia omituisina, sillä kesti kuukausia ennen kuin nämä hankkivat yhtään huonekaluja ja kaksikko nukkui matoilla lattialla, mutta silti he kantoivat salkkuja, puhuivat matkapuhelimiin ja matkustivat usein limusiinilla. Mihdharin tavanneet ovat kuvailleet tätä synkäksi, alakuloiseksi ja yhdysvaltalaista kulttuuria halveksivaksi. Naapurit myös kertoivat kaksikon pelanneen usein lentosimulaattoreita.
Mihdhar ja Hazmi kävivät lentotunneilla 5. toukokuuta 2000 Sorbi Flying Clubilla, jolloin Mihdhar lensi konetta 42 minuuttia. He ottivat lisätunteja 10. toukokuuta, mutta eivät pärjänneet hyvin ilman kunnollisia englanninkielen taitoja. Kaksikko herätti myös epäilyksiä, kun he tarjosivat ylimääräistä rahaa opettajalleen, Richard Garzalle, mikäli tämä opettaisi heitä lentämään suihkulentokoneita. Garza kieltäytyi tarjouksesta, mutta ei ilmoittanut heistä viranomaisille. Syyskuun 11. päivän iskujen jälkeen Garza on kuvaillut kaksikkoa kärsimättömiksi oppilaiksi, jotka halusivat oppia lentämään suihkulentokoneita, erityisesti Boeingeja.
Mihdhar ja Hazmi muuttivat asunnostaan toukokuun lopussa ja Mihdhar siirsi Toyotansa omistuksen Hazmille. 10. kesäkuuta Mihdhar toimi Mohammedin käskyjen vastaisesti ja lensi Jemeniin tapaamaan vaimoaan. Mohammed suuttui niin paljon, että päätti poistaa Mihdharin suunnitelmasta, mutta Osama bin Laden torjui ajatuksen. Tämä halusi pitää Mihdharin osana juonta, jotta hän voisi toimia lihaksena kaappauksessa. Aal-Qaidan jäsenet ajoivat 12. lokakuuta pienen räjähtein varustetun aluksen päin USS Colea. Pommituksen jälkeen Jemenin pääministeri Abdul Karim al-Iryani raportoi Mihdharin olleen yksi hyökkäyksen suunnittelijoista, sillä tämä oli tuolloin maassa. Mihdharia ei kuitenkaan syytetty, ja hän lähti maasta Saudi-Arabiaan, missä hän oleskeli serkkunsa luona Mekassa.
John Ausonius
thumb|right|Ausonius vuonna 1986. John Wolfgang Alexander Ausonius (s. 12. heinäkuuta 1953 Lidingö) on ruotsalainen maahanmuuttajia jahdannut murhaaja. Hänet tuomittiin elinkautiseen vankeusrangaistukseen murhasta, yhdeksästä murhayrityksestä ja useista pankkiryöstöistä. Ruotsin mediassa hänet tunnettiin yleisesti nimellä Lasermannen eli lasermies, koska hänen aseissaan oli lasertähtäin. Vuonna 2018 Ausonius tuomittiin myös Saksassa elinkautiseen vuonna 1992 Frankfurtissa tehdystä keskitysleiriltä selviytyneen juutalaisnaisen murhasta.
Isojenantilliensirkku
Koko ja ulkonäkö
Isojenantilliensirkku voi kasvaa 14–18 cm pitkäksi ja ruumiinrakenteeltaan se on tukevahko. Sukupuolet eroavat hieman toisistaan ulkonäöltään. Isojenantilliensirkkukoiras on väriltään musta lukuun ottamatta ruskehtavan oransseja silmäkulmajuovia, kurkkua ja alaperää. Naaras on väritykseltään hieman harmahtavampi. Linnun nokka on kookas, kartionmuotoinen ja väriltään musta.
John Ausonius
Ausonius ampui Ruotsissa yhtätoista ihmistä elokuun 1991 ja helmikuun 1992 välisenä aikana. Hänet pidätettiin kesäkuussa 1992. Hän teki ensimmäiset murhayrityksensä kiväärillä, jossa oli lasertähtäin, ja siirtyi myöhemmin käyttämään revolveria. Uhreista ainoastaan yksi kuoli vammoihinsa, mutta Ausonius haavoitti useita muita.